钦定古今图书集成/明伦汇编/闺媛典/第188卷 > 白似玉妻刘氏〈媳李氏附〉
## 钦定古今图书集成/明伦汇编/闺媛典/第188卷 > 白似玉妻刘氏〈媳李氏附〉

按《陕西通志》：“刘氏，延安清涧人，生员白似玉妻。夫亡，
氏年十七，子贲甫七月，矢志守节，躬绩纺以自给。贲
年十九死，其妻李氏年十八，遗孤尚文一岁。李与姑
相依为命，克尽妇道。无何，姑丧，伯氏欲夺其志，李抱
孤号泣，累月，遂丧明终老。邑令旌其门。”